

Előterjesztés Zalakaros Város Önkormányzata Képviselőtestülete 2024. február 22-én tartandó ülésére

Tárgy: A Zalakarosi Közös Önkormányzati Hivatal 2024.évi költségvetése

Az előterjesztést készítette: Horváthné Juhász Barbara pénzügyi osztályvezető

Tisztelt Képviselőtestület! 

A törvényi előírásnak történő megfelelés alapján került összeállításra került a Zalakarosi Közös Önkormányzati Hivatal 2024. évi költségvetés tervezete, melyet az alábbiak szerint terjesztek be: 
A Zalakarosi Közös Önkormányzati Hivatal az alábbi költségvetési szervek adminisztrációs, igazgatási, gazdálkodási feladatait látja el: 

· Zalakaros Város Önkormányzata

· Zalakarosi Közös Önkormányzati Hivatal

· Zalakarosi Óvoda és Bölcsőde

· Zalakarosi Közösségi Ház és Könyvtár

· Zalamerenye Község Önkormányzata

· Zalakaros Kistérség Többcélú Társulása

· Szociális Alapellátó Szolgálat

· Zalakaros Város Német Nemzetiségi Önkormányzata

A Hivatal engedélyezett létszáma 2024. január 1-én 16,5 fő. Ebből 1 fő közterület felügyelői álláshely 2024. április 1-jétől kerül betöltésre. A jelenlegi állományban lévő létszám 13,5 fő köztisztviselő és  1 fő megbízási jogviszonyban foglalkoztatott. 
 BEVÉTELEK ALAKULÁSA
Az Közös Önkormányzati Hivatal 2024. évi várható bevételi forrásai: 
a.  Működési bevételek között az intézményi működési  
ár- és díjbevételeket (pl. házasságkötések teremdíjai), a dolgozók

telefon használatának térítési díját, a Járási Hivatal költségtérítését, valamint a házi segítségnyújtás adminisztratív hozzájárulását terveztük összesen 5.200.000 Ft összegben.
b. Irányító szervi támogatás: 129.095.420 Ft.
KIADÁSOK ALAKULÁSA
A 2024. évi várható kiadásokat befolyásoló főbb tényezők:

· A közszférában foglalkoztatottak illetménye a Közszolgálati Szabályzat alapján került meghatározásra. A költségvetés tervezete szerint a köztisztviselői illetményalap 2024. január 1-jétől nem változik.
· A költségvetésben 15 % bértömeg növekedés került tervezésre, melybe beleszámítódik a minimálbér és a garantált bérminimum emelésének bérnövekménye. A tavalyi eredeti előirányzathoz képest a személyi juttatások előirányzatának növekedése 9,8 millió forint. Jubileumi jutalom 1,7 millió forint.
· A cafeteria juttatás maximális összege 2024. évben a köztisztviselői illetményalap ötszöröse, mely tartalmazza a munkáltatói közterheket is. 
· Szerepel a költségvetésben a munkába járás költségtérítése, valamint egyéb költségtérítés (szemüveg). 

· A személyi juttatások tervezett összege 103.063.991 Ft. 
· A munkaadókat terhelő szociális hozzájárulási adó összege 1.260.023 Ft-tal nőtt. 
· A dologi kiadások előirányzata a teljesítési adatok ismeretében a takarékos gazdálkodás figyelembevételével lett meghatározva 17.246.803 Ft összegben, mely 1,6 millió forinttal több az előző évinél. A növekedés oka egyrészt a szerződéseink inflációkövető áremelkedése, másrészt a közterület felügyelő eszközeinek beszerzésére és képzésére 1.200.000 Ft került tervezésre. 
· Beruházásokra 500.000 Ft előirányzat került tervezésre a közterületfelügyelő részére robogó vagy elektromos kerékpár vásárlásra.  
· Tervezésre került még 600.000 Ft felhalmozási célú visszatérítendő kölcsön. 
Amennyiben Képviselő-testület egyetért a benyújtott javaslattal, akkor kérem, hogy az alábbi határozati javaslatot szíveskedjen elfogadni:
Határozati javaslat:
Zalakaros Város Önkormányzat Képviselőtestülete az önkormányzat 2024. évi költségvetési rendeletéhez elfogadja a Zalakarosi Közös Önkormányzati Hivatal 2024. évi költségvetését
134.295.420 forint bevételi előirányzattal

            134.295.420 forint kiadási előirányzattal.
Határidő:            azonnal
Felelős:               Torma László aljegyző
Operatív felelős: Horváthné Juhász Barbara pénzügyi osztályvezető, 
                            Márkiné Rákóczi Erzsébet személyzeti és önkormányzati referens
Zalakaros, 2024. február 07.








Novák Ferenc

 polgármester

